# Il-Ġurnal Uffiċjali L 141/2018

| | ISSN 1977-074X |
| --- | --- |
| Il-Ġurnal Uffiċjali
  tal-Unjoni Ewropea | L 141 |
| | |
| Edizzjoni bil-Malti | Leġiżlazzjoni | Volum 617 ta' Ġunju 2018 |

ISSN 1977-074X

Il-Ġurnal Uffiċjali

tal-Unjoni Ewropea

L 141

Edizzjoni bil-Malti

Leġiżlazzjoni

Volum 617 ta' Ġunju 2018

---

| Werrej | | II   Atti mhux leġiżlattivi | Paġna |
| --- | --- | --- | --- |
| | | REGOLAMENTI |
| | * | Regolament ta' Implimentazzjoni tal-Kummissjoni (UE) 2018/837 tal-31 ta' Mejju 2018 dwar il-klassifikazzjoni ta' ċerti prodotti fin-Nomenklatura Magħquda | 1 |
| | * | Regolament ta' Implimentazzjoni tal-Kummissjoni (UE) 2018/838 tal-31 ta' Mejju 2018 dwar il-klassifikazzjoni ta' ċerti prodotti fin-Nomenklatura Magħquda | 4 |
| | | DEĊIŻJONIJIET |
| | * | Deċiżjoni tal-Kunsill (UE) 2018/839 tal-4 ta' Ġunju 2018 li taħtar żewġ membri u sitt membri supplenti, proposti mir-Renju tad-Danimarka, fil-Kumitat tar-Reġjuni | 7 |
| | * | Deċiżjoni ta' Implimentazzjoni tal-Kummissjoni (UE) 2018/840 tal-5 ta' Ġunju 2018 li tistabbilixxi lista ta' sorveljanza ta' sustanzi li għandhom jiġu mmonitorjati fl-Unjoni kollha fil-qasam tal-politika tal-ilma skont id-Direttiva 2008/105/KE tal-Parlament Ewropew u tal-Kunsill u li tħassar id-Deċiżjoni ta' Implimentazzjoni tal-Kummissjoni (UE) 2015/495
  (notifikata bid-dokument C(2018) 3362) | 9 |

Werrej

II   Atti mhux leġiżlattivi

Paġna

REGOLAMENTI

*

Regolament ta' Implimentazzjoni tal-Kummissjoni (UE) 2018/837 tal-31 ta' Mejju 2018 dwar il-klassifikazzjoni ta' ċerti prodotti fin-Nomenklatura Magħquda

1

*

Regolament ta' Implimentazzjoni tal-Kummissjoni (UE) 2018/838 tal-31 ta' Mejju 2018 dwar il-klassifikazzjoni ta' ċerti prodotti fin-Nomenklatura Magħquda

4

DEĊIŻJONIJIET

*

Deċiżjoni tal-Kunsill (UE) 2018/839 tal-4 ta' Ġunju 2018 li taħtar żewġ membri u sitt membri supplenti, proposti mir-Renju tad-Danimarka, fil-Kumitat tar-Reġjuni

7

*

Deċiżjoni ta' Implimentazzjoni tal-Kummissjoni (UE) 2018/840 tal-5 ta' Ġunju 2018 li tistabbilixxi lista ta' sorveljanza ta' sustanzi li għandhom jiġu mmonitorjati fl-Unjoni kollha fil-qasam tal-politika tal-ilma skont id-Direttiva 2008/105/KE tal-Parlament Ewropew u tal-Kunsill u li tħassar id-Deċiżjoni ta' Implimentazzjoni tal-Kummissjoni (UE) 2015/495
  (notifikata bid-dokument C(2018) 3362)

(notifikata bid-dokument C(2018) 3362)

9

| MT | L-Atti li t-titoli tagħhom huma stampati b'tipa ċara huma dawk li għandhom x'jaqsmu mal-maniġment ta' kuljum ta' materji agrikoli, u li ġeneralment huma validi għal perijodu limitat.
  It-titoli ta'l-atti l-oħra kollha huma stampati b'tipa skura u mmarkati b'asterisk quddiemhom. |
| --- | --- |

MT

L-Atti li t-titoli tagħhom huma stampati b'tipa ċara huma dawk li għandhom x'jaqsmu mal-maniġment ta' kuljum ta' materji agrikoli, u li ġeneralment huma validi għal perijodu limitat.

It-titoli ta'l-atti l-oħra kollha huma stampati b'tipa skura u mmarkati b'asterisk quddiemhom.

---

II Atti mhux leġiżlattivi

REGOLAMENTI

| 7.6.2018 | MT | Il-Ġurnal Uffiċjali tal-Unjoni Ewropea | L 141/1 |
| --- | --- | --- | --- |

7.6.2018

MT

Il-Ġurnal Uffiċjali tal-Unjoni Ewropea

L 141/1

---

REGOLAMENT TA' IMPLIMENTAZZJONI TAL-KUMMISSJONI (UE) 2018/837

tal-31 ta' Mejju 2018

dwar il-klassifikazzjoni ta' ċerti prodotti fin-Nomenklatura Magħquda

IL-KUMMISSJONI EWROPEA,

Wara li kkunsidrat it-Trattat dwar il-Funzjonament tal-Unjoni Ewropea,

Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (1), u b'mod partikolari l-Artikolu 57(4) u l-Artikolu 58(2) tiegħu,

Billi:

| (1) | Biex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), huwa meħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament. |
| --- | --- |

(1)

Biex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), huwa meħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.

| (2) | Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata fuqha parzjalment jew kollha kemm hi, jew li żżid kwalunkwe sottodiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan li jiġu applikati t-tariffi u miżuri oħra relatati mal-kummerċ tal-prodotti. |
| --- | --- |

(2)

Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata fuqha parzjalment jew kollha kemm hi, jew li żżid kwalunkwe sottodiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan li jiġu applikati t-tariffi u miżuri oħra relatati mal-kummerċ tal-prodotti.

| (3) | Skont dawk ir-regoli ġenerali, il-prodotti deskritti fil-kolonna (1) tat-tabella stabbilita fl-Anness jenħtieġ li jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella. |
| --- | --- |

(3)

Skont dawk ir-regoli ġenerali, il-prodotti deskritti fil-kolonna (1) tat-tabella stabbilita fl-Anness jenħtieġ li jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.

| (4) | Huwa xieraq li jiġi stipulat li l-informazzjoni vinkolanti dwar it-tariffi maħruġa għall-prodotti kkonċernati minn dan ir-Regolament u li ma tikkonformax ma' dan ir-Regolament, tkun tista' tibqa' tiġi invokata mid-detentur, għal ċertu perjodu, skont l-Artikolu 34(9) tar-Regolament (UE) Nru 952/2013. Dak il-perjodu jenħtieġ li jkun ta' tliet xhur. |
| --- | --- |

(4)

Huwa xieraq li jiġi stipulat li l-informazzjoni vinkolanti dwar it-tariffi maħruġa għall-prodotti kkonċernati minn dan ir-Regolament u li ma tikkonformax ma' dan ir-Regolament, tkun tista' tibqa' tiġi invokata mid-detentur, għal ċertu perjodu, skont l-Artikolu 34(9) tar-Regolament (UE) Nru 952/2013. Dak il-perjodu jenħtieġ li jkun ta' tliet xhur.

| (5) | Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali, |
| --- | --- |

(5)

Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,

ADOTTAT DAN IR-REGOLAMENT:

Artikolu 1

Il-prodotti deskritti fil-kolonna (1) tat-tabella stabbilita fl-Anness għandhom jiġu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' dik it-tabella.

Artikolu 2

L-informazzjoni vinkolanti dwar it-tariffi li ma tkunx konformi ma' dan ir-Regolament tista' tibqa' tiġi invokata skont l-Artikolu 34(9) tar-Regolament (UE) Nru 952/2013 għal perjodu ta' tliet xhur mid-data tad-dħul fis-seħħ ta' dan ir-Regolament.

Artikolu 3

Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri kollha.

Magħmul fi Brussell, il-31 ta' Mejju 2018.

Għall-Kummissjoni,

F'isem il-President,

Stephen QUEST

Direttur Ġenerali

Direttorat Ġenerali għat-Tassazzjoni u l-Unjoni Doganali

---

(1)  
  ĠU L 269, 10.10.2013, p. 1.

1

(2)  Ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (ĠU L 256, 7.9.1987, p. 1).

2

---

ANNESS

| Deskrizzjoni tal-prodotti | Klassifikazzjoni (Kodiċi NM) | Raġunijiet |
| --- | --- | --- |
| (1) | (2) | (3) |
| Prodott li huwa kompost mill-ingredjenti li ġejjin (% skont il-piż): | 2106 90 98 | Il-klassifikazzjoni hija ddeterminata mir-regoli ġenerali 1 u 6 għall-interpretazzjoni tan-Nomenklatura Magħquda u mit-test tal-kodiċi tan-NM 2106 , 2106 90 u 2106 90 98 .
  Il-klassifikazzjoni fil-Kapitolu 30 bħala mediċina hija eskluża minħabba li mhumiex indikati mardiet, problemi tas-saħħa jew is-sintomi tagħhom li għalihom għandu jintuża l-prodott. Għalhekk, il-prodott ma jissodisfax ir-rekwiżiti tan-Nota Addizzjonali 1 tal-Kapitolu 30, l-ewwel paragrafu, punt (a).
  Il-klassifikazzjoni bħala bevanda taħt il-Kapitolu 22 hija eskluża peress li l-prodott mhux direttament tajjeb għax-xorb (ara wkoll in-Noti ta' Spjegazzjoni tan-Nomenklatura Magħquda għall-Kapitolu 22, Ġenerali, it-tieni paragrafu, it-tieni sentenza).
  Il-prodott fih sustanza li tagħti l-ħlewwa, diversi vitamini u teżisti kwantità għolja ta' gliċerina. Għalhekk, għandu kompożizzjoni aktar kumplessa minn xiropp taz-zokkor sempliċi kopert mis-subtitli minn 2106 90 30 sa 2106 90 59 (ara wkoll in-Noti ta' Spjegazzjoni tas-Sistema Armonizzata għall-intestatura 2106 , il-punt (12)).
  L-użu partikolari intiż tiegħu huwa indikat ukoll mill-pakkett u t-tikketta tiegħu bħala suppliment tal-ikel għall-bejgħ bl-imnut. Huwa ċar li mill-karatteristiċi u l-proprjetajiet oġġettivi tal-prodott, u b'mod partikolari l-kompożizzjoni tiegħu, kif ukoll mill-forma tal-preżentazzjoni tiegħu, li l-prodott huwa maħsub għal użu speċifiku biex jappoġġja s-sistema immunitarja aktar milli għal użu aktar ġenerali, li huwa l-każ tax-xiroppi taz-zokkor.
  Għaldaqstant, il-prodott għandu jiġi klassifikat taħt il-kodiċi NM 2106 90 98 bħala preparazzjoni oħra tal-ikel. |
| — | ilma |

Deskrizzjoni tal-prodotti

Klassifikazzjoni (Kodiċi NM)

Raġunijiet

(1)

(2)

(3)

Prodott li huwa kompost mill-ingredjenti li ġejjin (% skont il-piż):

2106 90 98

Il-klassifikazzjoni hija ddeterminata mir-regoli ġenerali 1 u 6 għall-interpretazzjoni tan-Nomenklatura Magħquda u mit-test tal-kodiċi tan-NM 2106 , 2106 90 u 2106 90 98 .

Il-klassifikazzjoni fil-Kapitolu 30 bħala mediċina hija eskluża minħabba li mhumiex indikati mardiet, problemi tas-saħħa jew is-sintomi tagħhom li għalihom għandu jintuża l-prodott. Għalhekk, il-prodott ma jissodisfax ir-rekwiżiti tan-Nota Addizzjonali 1 tal-Kapitolu 30, l-ewwel paragrafu, punt (a).

Il-klassifikazzjoni bħala bevanda taħt il-Kapitolu 22 hija eskluża peress li l-prodott mhux direttament tajjeb għax-xorb (ara wkoll in-Noti ta' Spjegazzjoni tan-Nomenklatura Magħquda għall-Kapitolu 22, Ġenerali, it-tieni paragrafu, it-tieni sentenza).

Il-prodott fih sustanza li tagħti l-ħlewwa, diversi vitamini u teżisti kwantità għolja ta' gliċerina. Għalhekk, għandu kompożizzjoni aktar kumplessa minn xiropp taz-zokkor sempliċi kopert mis-subtitli minn 2106 90 30 sa 2106 90 59 (ara wkoll in-Noti ta' Spjegazzjoni tas-Sistema Armonizzata għall-intestatura 2106 , il-punt (12)).

L-użu partikolari intiż tiegħu huwa indikat ukoll mill-pakkett u t-tikketta tiegħu bħala suppliment tal-ikel għall-bejgħ bl-imnut. Huwa ċar li mill-karatteristiċi u l-proprjetajiet oġġettivi tal-prodott, u b'mod partikolari l-kompożizzjoni tiegħu, kif ukoll mill-forma tal-preżentazzjoni tiegħu, li l-prodott huwa maħsub għal użu speċifiku biex jappoġġja s-sistema immunitarja aktar milli għal użu aktar ġenerali, li huwa l-każ tax-xiroppi taz-zokkor.

Għaldaqstant, il-prodott għandu jiġi klassifikat taħt il-kodiċi NM 2106 90 98 bħala preparazzjoni oħra tal-ikel.

—

ilma

41,6,

| — | zokkor |
| --- | --- |

—

zokkor

18,1,

| — | gliċerina |
| --- | --- |

—

gliċerina

15,1,

| — | aċidu ċitriku |
| --- | --- |

—

aċidu ċitriku

13,9,

| — | maltodestrina |
| --- | --- |

—

maltodestrina

4,1,

| — | aċidu askorbiku |
| --- | --- |

—

aċidu askorbiku

3,0,

| — | glikosidi tal-istevjol |
| --- | --- |

—

glikosidi tal-istevjol

1,8,

| — | togħmiet naturali |
| --- | --- |

—

togħmiet naturali

1,1,

| — | kwantitajiet żgħar ta' vitamini B6, B12 u aċidu foliku (B9). |
| --- | --- |

—

kwantitajiet żgħar ta' vitamini B6, B12 u aċidu foliku (B9).

Il-prodott huwa likwidu mingħajr alkoħol, aromatizzat, u kkulurit li jintuża bħala suppliment tal-ikel wara li jiġi dilwit. Mhuwiex direttament tajjeb għax-xorb.

Il-prodott huwa ppreżentat biex jintuża bħala appoġġ għas-sistema immunitarja u biex jagħti enerġija lill-ġisem tal-bniedem. Id-doża ta' kuljum tal-prodott hija ta' żewġ millilitri, u għandha tiġi dilwita qabel ma tiġi kkunsmata. Id-doża ta' kuljum ta' dan it-tip tinkludi 40 mg ta' vitamina C, 1 mg ta' vitamina B6, 200 μg ta' aċidu foliku u 2 μg ta' vitamina B12.

Il-prodott huwa ppreżentat fi flixkun tal-plastik ta' 60 ml b'apparat għat-taqtir għall-bejgħ bl-imnut.

---

| 7.6.2018 | MT | Il-Ġurnal Uffiċjali tal-Unjoni Ewropea | L 141/4 |
| --- | --- | --- | --- |

7.6.2018

MT

Il-Ġurnal Uffiċjali tal-Unjoni Ewropea

L 141/4

---

REGOLAMENT TA' IMPLIMENTAZZJONI TAL-KUMMISSJONI (UE) 2018/838

tal-31 ta' Mejju 2018

dwar il-klassifikazzjoni ta' ċerti prodotti fin-Nomenklatura Magħquda

IL-KUMMISSJONI EWROPEA,

Wara li kkunsidrat it-Trattat dwar il-Funzjonament tal-Unjoni Ewropea,

Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (1), u b'mod partikolari l-Artikolu 57(4) u l-Artikolu 58(2) tiegħu,

Billi:

| (1) | Biex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), jeħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament. |
| --- | --- |

(1)

Biex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), jeħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.

| (2) | Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata fuqha parzjalment jew kollha kemm hi, jew li żżid kwalunkwe sottodiviżjoni addizzjonali magħha u li hija stabbilita b'dispożizzjonijiet speċifiċi tal-Unjoni, bl-għan li jiġu applikati t-tariffi u miżuri oħra relatati mal-kummerċ tal-prodotti. |
| --- | --- |

(2)

Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata fuqha parzjalment jew kollha kemm hi, jew li żżid kwalunkwe sottodiviżjoni addizzjonali magħha u li hija stabbilita b'dispożizzjonijiet speċifiċi tal-Unjoni, bl-għan li jiġu applikati t-tariffi u miżuri oħra relatati mal-kummerċ tal-prodotti.

| (3) | Skont dawk ir-regoli ġenerali, il-prodotti deskritti fil-kolonna (1) tat-tabella stabbilita fl-Anness jenħtieġ li jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella. |
| --- | --- |

(3)

Skont dawk ir-regoli ġenerali, il-prodotti deskritti fil-kolonna (1) tat-tabella stabbilita fl-Anness jenħtieġ li jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.

| (4) | Jixraq li jiġi stipulat li l-informazzjoni vinkolanti dwar it-tariffi maħruġa għall-prodotti kkonċernati minn dan ir-Regolament u li ma tikkonformax ma' dan ir-Regolament, tkun tista' tibqa' tiġi invokata mid-detentur, għal ċertu perjodu, skont l-Artikolu 34(9) tar-Regolament (UE) Nru 952/2013. Dak il-perjodu jenħtieġ li jkun ta' tliet xhur. |
| --- | --- |

(4)

Jixraq li jiġi stipulat li l-informazzjoni vinkolanti dwar it-tariffi maħruġa għall-prodotti kkonċernati minn dan ir-Regolament u li ma tikkonformax ma' dan ir-Regolament, tkun tista' tibqa' tiġi invokata mid-detentur, għal ċertu perjodu, skont l-Artikolu 34(9) tar-Regolament (UE) Nru 952/2013. Dak il-perjodu jenħtieġ li jkun ta' tliet xhur.

| (5) | Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali, |
| --- | --- |

(5)

Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,

ADOTTAT DAN IR-REGOLAMENT:

Artikolu 1

Il-prodotti deskritti fil-kolonna (1) tat-tabella stabbilita fl-Anness għandhom jiġu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' dik it-tabella.

Artikolu 2

L-informazzjoni vinkolanti dwar it-tariffi li ma tkunx konformi ma' dan ir-Regolament tista' tibqa' tiġi invokata skont l-Artikolu 34(9) tar-Regolament (UE) Nru 952/2013 għal perjodu ta' tliet xhur mid-data tad-dħul fis-seħħ ta' dan ir-Regolament.

Artikolu 3

Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri kollha.

Magħmul fi Brussell, il-31 ta' Mejju 2018.

Għall-Kummissjoni,

F'isem il-President,

Stephen QUEST

Direttur Ġenerali

Direttorat Ġenerali għat-Tassazzjoni u l-Unjoni Doganali

---

(1)  
  ĠU L 269, 10.10.2013, p. 1.

1

(2)  Ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (ĠU L 256, 7.9.1987, p. 1).

2

---

ANNESS

| Deskrizzjoni tal-prodotti | Klassifikazzjoni (Kodiċi NM) | Raġunijiet |
| --- | --- | --- |
| (1) | (2) | (3) |
| Prodott li jikkonsisti fi strat mhux riutilizzabbli li jintuża flimkien ma' potty tat-tfal magħmul minn borża tal-plastik li fil-qiegħ tagħha jkollha mwaħħal pedd assorbenti magħmula minn ħafna saffi tal-karti u minn polimeru superassorbenti tal-poliakrilat fil-forma ta' granuli.
  Dawn il-granuli superassorbenti tal-poliakrilat jinbidlu f'ġel hekk kif jiġu f'kuntatt mal-awrina. | 3924 90 00 | Il-klassifikazzjoni hija determinata bir-regoli ġenerali 1, 3(b) u 6 għall-interpretazzjoni tan-Nomenklatura Magħquda kif ukoll bil-kliem tal-Kodiċijiet NM 3924 u 3924 90 00 .
  Il-klassifikazzjoni taħt l-intestatura 4818 hija eskluża peress li l-karattru essenzjali tal-prodott ma jingħatax bil-komponenti tal-karta tiegħu iżda bil-polimeru superassorbenti tal-poliakrilat.
  Il-klassifikazzjoni taħt l-intestatura 9619 hija eskluża peress li l-prodott mhuwiex magħmul biex jiġi adattat għall-ġisem tal-bniedem (ara wkoll in-Noti ta' Spjega għas-Sistema Armonizzata (NSSA) għall-intestatura 9619 ).
  Il-prodott huwa magħmul minn taħlita ta' plastik u ta' materjali oħra. Prodott li jiġbor flimkien plastik u materjali oħra huwa klassifikat fil-Kapitolu 39 sakemm iżomm il-karattru essenzjali tal-oġġetti tal-plastik (ara wkoll in-Noti Ġenerali tal-Kapitolu 39 tal-NSSA).
  Il-karattru essenzjali tal-prodott huwa pprovdut bil-polimeru superassorbenti; il-karta titqies li għandha biss funzjoni ta' appoġġ jew ta' imballaġġ.
  Għaldaqstant il-prodott għandu jiġi klassifikat taħt il-kodiċi NM 3924 90 00 bħala oġġetti oħrajn tad-dar u oġġetti tal-iġjene jew tat-twaletta, tal-plastiks. |

Deskrizzjoni tal-prodotti

Klassifikazzjoni (Kodiċi NM)

Raġunijiet

(1)

(2)

(3)

Prodott li jikkonsisti fi strat mhux riutilizzabbli li jintuża flimkien ma' potty tat-tfal magħmul minn borża tal-plastik li fil-qiegħ tagħha jkollha mwaħħal pedd assorbenti magħmula minn ħafna saffi tal-karti u minn polimeru superassorbenti tal-poliakrilat fil-forma ta' granuli.

Dawn il-granuli superassorbenti tal-poliakrilat jinbidlu f'ġel hekk kif jiġu f'kuntatt mal-awrina.

3924 90 00

Il-klassifikazzjoni hija determinata bir-regoli ġenerali 1, 3(b) u 6 għall-interpretazzjoni tan-Nomenklatura Magħquda kif ukoll bil-kliem tal-Kodiċijiet NM 3924 u 3924 90 00 .

Il-klassifikazzjoni taħt l-intestatura 4818 hija eskluża peress li l-karattru essenzjali tal-prodott ma jingħatax bil-komponenti tal-karta tiegħu iżda bil-polimeru superassorbenti tal-poliakrilat.

Il-klassifikazzjoni taħt l-intestatura 9619 hija eskluża peress li l-prodott mhuwiex magħmul biex jiġi adattat għall-ġisem tal-bniedem (ara wkoll in-Noti ta' Spjega għas-Sistema Armonizzata (NSSA) għall-intestatura 9619 ).

Il-prodott huwa magħmul minn taħlita ta' plastik u ta' materjali oħra. Prodott li jiġbor flimkien plastik u materjali oħra huwa klassifikat fil-Kapitolu 39 sakemm iżomm il-karattru essenzjali tal-oġġetti tal-plastik (ara wkoll in-Noti Ġenerali tal-Kapitolu 39 tal-NSSA).

Il-karattru essenzjali tal-prodott huwa pprovdut bil-polimeru superassorbenti; il-karta titqies li għandha biss funzjoni ta' appoġġ jew ta' imballaġġ.

Għaldaqstant il-prodott għandu jiġi klassifikat taħt il-kodiċi NM 3924 90 00 bħala oġġetti oħrajn tad-dar u oġġetti tal-iġjene jew tat-twaletta, tal-plastiks.

---

DEĊIŻJONIJIET

| 7.6.2018 | MT | Il-Ġurnal Uffiċjali tal-Unjoni Ewropea | L 141/7 |
| --- | --- | --- | --- |

7.6.2018

MT

Il-Ġurnal Uffiċjali tal-Unjoni Ewropea

L 141/7

---

DEĊIŻJONI TAL-KUNSILL (UE) 2018/839

tal-4 ta' Ġunju 2018

li taħtar żewġ membri u sitt membri supplenti, proposti mir-Renju tad-Danimarka, fil-Kumitat tar-Reġjuni

IL-KUNSILL TAL-UNJONI EWROPEA,

Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,

Filwaqt li kkunsidra l-proposta mill-Gvern Daniż,

Billi:

| (1) | Fis-26 ta' Jannar 2015, fil-5 ta' Frar 2015 u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020. Fit-30 ta' Novembru 2015, bid-Deċiżjoni tal-Kunsill (UE) 2015/2237 (4), is-Sur Peter KOFOD POULSEN ġie sostitwit mis-Sur Niels Erik SØNDERGAARD bħala membru supplenti. |
| --- | --- |

(1)

Fis-26 ta' Jannar 2015, fil-5 ta' Frar 2015 u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020. Fit-30 ta' Novembru 2015, bid-Deċiżjoni tal-Kunsill (UE) 2015/2237 (4), is-Sur Peter KOFOD POULSEN ġie sostitwit mis-Sur Niels Erik SØNDERGAARD bħala membru supplenti.

| (2) | Konsegwentement għal tmiem il-mandati tas-Sur Henrik Ringbæk MADSEN u s-Sur Marc Perera CHRISTENSEN bħala membri tal-Kumitat tar-Reġjuni, saru vakanti s-siġġijiet ta' żewġ membri fil-Kumitat tar-Reġjuni. |
| --- | --- |

(2)

Konsegwentement għal tmiem il-mandati tas-Sur Henrik Ringbæk MADSEN u s-Sur Marc Perera CHRISTENSEN bħala membri tal-Kumitat tar-Reġjuni, saru vakanti s-siġġijiet ta' żewġ membri fil-Kumitat tar-Reġjuni.

| (3) | Konsegwentement għal tmiem il-mandati tas-Sur Henrik BRADE JOHANSEN, is-Sur Martin HULGAARD, is-Sur Niels Erik SØNDERGAARD, is-Sra Jane Strange NIELSEN u s-Sur Henrik QVIST, saru vakanti s-siġġijiet ta' ħames membri supplenti fil-Kumitat tar-Reġjuni. |
| --- | --- |

(3)

Konsegwentement għal tmiem il-mandati tas-Sur Henrik BRADE JOHANSEN, is-Sur Martin HULGAARD, is-Sur Niels Erik SØNDERGAARD, is-Sra Jane Strange NIELSEN u s-Sur Henrik QVIST, saru vakanti s-siġġijiet ta' ħames membri supplenti fil-Kumitat tar-Reġjuni.

| (4) | Konsegwentement għall-ħatra tas-Sur Per NØRHAVE bħala membru tal-Kumitat tar-Reġjuni, sar vakanti s-siġġu ta' membru supplenti, |
| --- | --- |

(4)

Konsegwentement għall-ħatra tas-Sur Per NØRHAVE bħala membru tal-Kumitat tar-Reġjuni, sar vakanti s-siġġu ta' membru supplenti,

ADOTTA DIN ID-DEĊIŻJONI:

Artikolu 1

Huma b'dan maħturin fil-Kumitat tar-Reġjuni għall-bqija tal-mandat attwali, li jintemm fil-25 ta' Jannar 2020:

| (a) | bħala membri:






  — | Is-Sur Arne LÆGAARD, Regional councillor, Central Denmark Region, |
| --- | --- | --- |

(a)

bħala membri:

—

Is-Sur Arne LÆGAARD, Regional councillor, Central Denmark Region,

| — | Is-Sur Per NØRHAVE, 1. Deputy Mayor, Municipality of Ringsted, |
| --- | --- |

—

Is-Sur Per NØRHAVE, 1. Deputy Mayor, Municipality of Ringsted,

| (b) | bħala membri supplenti:






  — | Is-Sra Karen MELCHIOR, Member of The City Council of Copenhagen, |
| --- | --- | --- |

(b)

bħala membri supplenti:

—

Is-Sra Karen MELCHIOR, Member of The City Council of Copenhagen,

| — | Is-Sur Anders Rosenstand LAUGESEN, Councillor, Municipality of Skanderborg, |
| --- | --- |

—

Is-Sur Anders Rosenstand LAUGESEN, Councillor, Municipality of Skanderborg,

| — | Is-Sur Erik HØGH-SØRENSEN, Regional councillor, North Denmark Region, |
| --- | --- |

—

Is-Sur Erik HØGH-SØRENSEN, Regional councillor, North Denmark Region,

| — | Is-Sur Evan LYNNERUP, Regional councillor, Zealand Region, |
| --- | --- |

—

Is-Sur Evan LYNNERUP, Regional councillor, Zealand Region,

| — | Is-Sra Ursula Beate DIETRICH-PETERSEN, Regional councillor, Zealand Region, |
| --- | --- |

—

Is-Sra Ursula Beate DIETRICH-PETERSEN, Regional councillor, Zealand Region,

| — | Is-Sur Marc Perera CHRISTENSEN, Magistrate member, Aarhus Municipality. |
| --- | --- |

—

Is-Sur Marc Perera CHRISTENSEN, Magistrate member, Aarhus Municipality.

Artikolu 2

Din id-Deċiżjoni għandha tidħol fis-seħħ fid-data tal-adozzjoni tagħha.

Magħmul fil-Lussemburgu, l-4 ta' Ġunju 2018.

Għall-Kunsill

Il-President

T. TSACHEVA

---

(1)  Id-Deċiżjoni tal-Kunsill (UE) 2015/116 tas-26 ta' Jannar 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 20, 27.1.2015, p. 42).

1

(2)  Id-Deċiżjoni tal-Kunsill (UE) 2015/190 tal-5 ta' Frar 2015 li taħtar il-membri u membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 31, 7.2.2015, p. 25).

2

(3)  Id-Deċiżjoni tal-Kunsill (UE) 2015/994 tat-23 ta' Ġunju 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 159, 25.6.2015, p. 70).

3

(4)  Id-Deċiżjoni tal-Kunsill (UE) 2015/2237 tat-30 ta' Novembru 2015 li taħtar membru supplenti Daniż fil-Kumitat tar-Reġjuni (ĠU L 317, 3.12.2015, p. 35).

4

---

| 7.6.2018 | MT | Il-Ġurnal Uffiċjali tal-Unjoni Ewropea | L 141/9 |
| --- | --- | --- | --- |

7.6.2018

MT

Il-Ġurnal Uffiċjali tal-Unjoni Ewropea

L 141/9

---

DEĊIŻJONI TA' IMPLIMENTAZZJONI TAL-KUMMISSJONI (UE) 2018/840

tal-5 ta' Ġunju 2018

li tistabbilixxi lista ta' sorveljanza ta' sustanzi li għandhom jiġu mmonitorjati fl-Unjoni kollha fil-qasam tal-politika tal-ilma skont id-Direttiva 2008/105/KE tal-Parlament Ewropew u tal-Kunsill u li tħassar id-Deċiżjoni ta' Implimentazzjoni tal-Kummissjoni (UE) 2015/495

(notifikata bid-dokument C(2018) 3362)

IL-KUMMISSJONI EWROPEA,

Wara li kkunsidrat it-Trattat dwar il-Funzjonament tal-Unjoni Ewropea,

Wara li kkunsidrat id-Direttiva 2008/105/KE tal-Parlament Ewropew u tal-Kunsill tas-16 ta' Diċembru 2008 dwar standards ta' kwalità ambjentali fil-qasam tal-politika tal-ilma, li temenda u sussegwentement tħassar id-Direttivi tal-Kunsill 82/176/KEE, 83/513/KEE, 84/156/KEE, 84/491/KEE, 86/280/KEE u li temenda d-Direttiva 2000/60/KE tal-Parlament Ewropew u tal-Kunsill (1), u b'mod partikolari l-ewwel subparagrafu tal-Artikolu Article8b(5) tagħha,

Billi:

| (1) | L-Artikolu 8b(1) tad-Direttiva 2008/105/KE jistipula l-istabbiliment ta' lista ta' sorveljanza ta' sustanzi li għalihom għandha tinġabar dejta tal-monitoraġġ mill-Unjoni kollha bil-għan li jiġu appoġġati l-eżerċizzji ta' prijoritizzazzjoni tal-futur skont l-Artikolu 16(2) tad-Direttiva 2000/60/KE tal-Parlament Ewropew u tal-Kunsill (2). L-ewwel lista ta' sorveljanza bħal din kienet tinkludi indikazzjoni tal-matriċijiet ta' monitoraġġ, u metodi possibbli tal-analiżi li ma jinvolvux spejjeż żejda, għal kull sustanza. |
| --- | --- |

(1)

L-Artikolu 8b(1) tad-Direttiva 2008/105/KE jistipula l-istabbiliment ta' lista ta' sorveljanza ta' sustanzi li għalihom għandha tinġabar dejta tal-monitoraġġ mill-Unjoni kollha bil-għan li jiġu appoġġati l-eżerċizzji ta' prijoritizzazzjoni tal-futur skont l-Artikolu 16(2) tad-Direttiva 2000/60/KE tal-Parlament Ewropew u tal-Kunsill (2). L-ewwel lista ta' sorveljanza bħal din kienet tinkludi indikazzjoni tal-matriċijiet ta' monitoraġġ, u metodi possibbli tal-analiżi li ma jinvolvux spejjeż żejda, għal kull sustanza.

| (2) | L-Artikolu 8b tad-Direttiva 2008/105/KE jispeċifika, fost l-oħrajn, il-kundizzjonijiet u l-modalitajiet għall-monitoraġġ tas-sustanzi inklużi fil-lista ta' sorveljanza u għar-rappurtar tar-riżultati tal-monitoraġġ mill-Istati Membri. |
| --- | --- |

(2)

L-Artikolu 8b tad-Direttiva 2008/105/KE jispeċifika, fost l-oħrajn, il-kundizzjonijiet u l-modalitajiet għall-monitoraġġ tas-sustanzi inklużi fil-lista ta' sorveljanza u għar-rappurtar tar-riżultati tal-monitoraġġ mill-Istati Membri.

| (3) | Is-sustanzi fil-lista ta' sorveljanza jridu jintgħażlu minn fost dawk li għalihom l-informazzjoni disponibbli tindika li jistgħu joħolqu riskju sinifikanti, fil-livell tal-Unjoni, għall-ambjent akkwatiku jew permezz tiegħu, iżda li għalihom id-dejta tal-monitoraġġ disponibbli mhix biżżejjed biex issir konklużjoni dwar ir-riskju proprja maħluq. Jenħtieġ li s-sustanzi ta' tossiċità kbira li jużaw ħafna Stati Membri u li jintremew fl-ambjent akkwatiku, iżda li rari jew qatt ma jsirilhom monitoraġġ, jiġu kkunsidrati biex jitniżżlu fil-lista ta' sorveljanza. Dak il-proċess tal-għażla jenħtieġ iqis l-informazzjoni elenkata fil-punti (a) sa (e) tal-Artikolu 8b(1) tad-Direttiva 2008/105/KE, filwaqt li jitqiesu b'mod partikolari s-sustanzi niġġiesa emerġenti. |
| --- | --- |

(3)

Is-sustanzi fil-lista ta' sorveljanza jridu jintgħażlu minn fost dawk li għalihom l-informazzjoni disponibbli tindika li jistgħu joħolqu riskju sinifikanti, fil-livell tal-Unjoni, għall-ambjent akkwatiku jew permezz tiegħu, iżda li għalihom id-dejta tal-monitoraġġ disponibbli mhix biżżejjed biex issir konklużjoni dwar ir-riskju proprja maħluq. Jenħtieġ li s-sustanzi ta' tossiċità kbira li jużaw ħafna Stati Membri u li jintremew fl-ambjent akkwatiku, iżda li rari jew qatt ma jsirilhom monitoraġġ, jiġu kkunsidrati biex jitniżżlu fil-lista ta' sorveljanza. Dak il-proċess tal-għażla jenħtieġ iqis l-informazzjoni elenkata fil-punti (a) sa (e) tal-Artikolu 8b(1) tad-Direttiva 2008/105/KE, filwaqt li jitqiesu b'mod partikolari s-sustanzi niġġiesa emerġenti.

| (4) | Il-monitoraġġ tas-sustanzi mniżżla fil-lista ta' sorveljanza jenħtieġ jiġġenera dejta ta' kwalità kbira dwar il-konċentrazzjonijiet tagħhom fl-ambjent akkwatiku, li tkun tajba biex, waqt eżerċizzju separat ta' rieżami skont l-Artikolu 16(4) tad-Direttiva 2000/60/KE, tappoġġa l-valutazzjonijiet tar-riskju li fuqhom tistrieħ l-identifikazzjoni tas-sustanzi ta' prijorità. F'dak ir-rieżami, jenħtieġ li s-sustanzi misjuba li joħolqu riskju sinifikanti jiġu kkunsidrati biex jitniżżlu fil-lista ta' sustanzi ta' prijorità. Imbagħad jiġi stabbilit ukoll standard tal-kwalità ambjentali li l-Istati Membri jridu jilħqu. Biex sustanza tiġi proposta ħalli titniżżel fil-lista ta' sustanzi ta' prijorità trid issirilha valutazzjoni tal-impatt. |
| --- | --- |

(4)

Il-monitoraġġ tas-sustanzi mniżżla fil-lista ta' sorveljanza jenħtieġ jiġġenera dejta ta' kwalità kbira dwar il-konċentrazzjonijiet tagħhom fl-ambjent akkwatiku, li tkun tajba biex, waqt eżerċizzju separat ta' rieżami skont l-Artikolu 16(4) tad-Direttiva 2000/60/KE, tappoġġa l-valutazzjonijiet tar-riskju li fuqhom tistrieħ l-identifikazzjoni tas-sustanzi ta' prijorità. F'dak ir-rieżami, jenħtieġ li s-sustanzi misjuba li joħolqu riskju sinifikanti jiġu kkunsidrati biex jitniżżlu fil-lista ta' sustanzi ta' prijorità. Imbagħad jiġi stabbilit ukoll standard tal-kwalità ambjentali li l-Istati Membri jridu jilħqu. Biex sustanza tiġi proposta ħalli titniżżel fil-lista ta' sustanzi ta' prijorità trid issirilha valutazzjoni tal-impatt.

| (5) | L-ewwel lista ta' sorveljanza ta' sustanzi ġiet stabbilita fid-Deċiżjoni ta' Implimentazzjoni tal-Kummissjoni Deċiżjoni (UE) 2015/495 (3) u kienet tinkludi għaxar sustanzi jew gruppi ta' sustanzi, flimkien ma' indikazzjoni tal-matriċi ta' monitoraġġ, metodi possibbli tal-analiżi li ma jinvolvux spejjeż żejda, u limiti aċċettabbli massimi tad-detezzjoni tal-metodu. |
| --- | --- |

(5)

L-ewwel lista ta' sorveljanza ta' sustanzi ġiet stabbilita fid-Deċiżjoni ta' Implimentazzjoni tal-Kummissjoni Deċiżjoni (UE) 2015/495 (3) u kienet tinkludi għaxar sustanzi jew gruppi ta' sustanzi, flimkien ma' indikazzjoni tal-matriċi ta' monitoraġġ, metodi possibbli tal-analiżi li ma jinvolvux spejjeż żejda, u limiti aċċettabbli massimi tad-detezzjoni tal-metodu.

| (6) | Skont l-Artikolu 8b(2) tad-Direttiva 2008/105/KE, il-Kummissjoni għandha taġġorna l-lista ta' sorveljanza kull sentejn. Meta tkun qed taġġorna l-lista, il-Kummissjoni għandha tneħħi s-sustanzi li għalihom tista' tiġi konkluża valutazzjoni bbażata fuq ir-riskju kif imsemmi fl-Artikolu 16(2) tad-Direttiva 2000/60/KE mingħajr il-bżonn ta' dejta addizzjonali tal-monitoraġġ. |
| --- | --- |

(6)

Skont l-Artikolu 8b(2) tad-Direttiva 2008/105/KE, il-Kummissjoni għandha taġġorna l-lista ta' sorveljanza kull sentejn. Meta tkun qed taġġorna l-lista, il-Kummissjoni għandha tneħħi s-sustanzi li għalihom tista' tiġi konkluża valutazzjoni bbażata fuq ir-riskju kif imsemmi fl-Artikolu 16(2) tad-Direttiva 2000/60/KE mingħajr il-bżonn ta' dejta addizzjonali tal-monitoraġġ.

| (7) | Tul l-2017, il-Kummissjoni analizzat id-dejta mill-ewwel sena tal-monitoraġġ tas-sustanzi fl-ewwel lista ta' sorveljanza. Abbażi ta' din l-analiżi, il-Kummissjoni kkonkludiet li hemm biżżejjed dejta tal-monitoraġġ ta' kwalità kbira disponibbli għas-sustanzi tri-allat, ossadiażon, 2,6-ditert-butil-4-metilfenol u diklofenak, u li għaldaqstant dawn is-sustanzi jenħtieġ jitneħħew mil-lista ta' sorveljanza. |
| --- | --- |

(7)

Tul l-2017, il-Kummissjoni analizzat id-dejta mill-ewwel sena tal-monitoraġġ tas-sustanzi fl-ewwel lista ta' sorveljanza. Abbażi ta' din l-analiżi, il-Kummissjoni kkonkludiet li hemm biżżejjed dejta tal-monitoraġġ ta' kwalità kbira disponibbli għas-sustanzi tri-allat, ossadiażon, 2,6-ditert-butil-4-metilfenol u diklofenak, u li għaldaqstant dawn is-sustanzi jenħtieġ jitneħħew mil-lista ta' sorveljanza.

| (8) | Kif imsemmi fid-Deċiżjoni ta' Implimentazzjoni (UE) 2015/495, jixraq isir monitoraġġ tas-sustanza 2-etileżil-4-metossiċinnamat fis-sediment. Madankollu ħafna mid-dejta tal-monitoraġġ miġbura hija għall-ilma, filwaqt li l-ammont limitat ta' dejta dwar is-sediment li ġiet irrappurtata mhuwiex biżżejjed biex issir analiżi konklużiva għal dik il-matriċi tal-monitoraġġ. Biex ikun żgurat li d-dejta tal-monitoraġġ miġbura għal dik is-sustanza tirrifletti għalkollox ir-riskju li toħloq, il-Kummissjoni se tkompli tistħarreġ jekk l-Istati Membri jistgħux jimmonitorjawha fis-sediment b'mod affidabbli u komparabbli. Sadattant, dik is-sustanza jenħtieġ titneħħa mil-lista ta' sorveljanza. |
| --- | --- |

(8)

Kif imsemmi fid-Deċiżjoni ta' Implimentazzjoni (UE) 2015/495, jixraq isir monitoraġġ tas-sustanza 2-etileżil-4-metossiċinnamat fis-sediment. Madankollu ħafna mid-dejta tal-monitoraġġ miġbura hija għall-ilma, filwaqt li l-ammont limitat ta' dejta dwar is-sediment li ġiet irrappurtata mhuwiex biżżejjed biex issir analiżi konklużiva għal dik il-matriċi tal-monitoraġġ. Biex ikun żgurat li d-dejta tal-monitoraġġ miġbura għal dik is-sustanza tirrifletti għalkollox ir-riskju li toħloq, il-Kummissjoni se tkompli tistħarreġ jekk l-Istati Membri jistgħux jimmonitorjawha fis-sediment b'mod affidabbli u komparabbli. Sadattant, dik is-sustanza jenħtieġ titneħħa mil-lista ta' sorveljanza.

| (9) | Għall-antibijotiku makrolidu l-ażitromiċina u għal tnejn min-neonikotinojdi, jiġifieri l-imidakloprid u t-tijametossam, għad hemm bżonn dejta tal-monitoraġġ ta' kwalità kbira addizzjonali biex tappoġġa l-valutazzjoni mmirata bbażata fuq ir-riskju kif imsemmi fl-Artikolu 16(2) tad-Direttiva 2000/60/KE. Għaldaqstant dawk is-sustanzi jenħtieġ jinżammu fil-lista ta' sorveljanza. L-antibijotiċi makrolidi u n-neonikotinojdi ġew inklużi bħala gruppi fl-ewwel lista ta' sorveljanza biex jitqies il-fatt li sustanzi bl-istess mod ta' azzjoni jista' jkollhom effetti addittivi. Dan l-argument jiġġustifika li jinżammu żewġ gruppi fil-lista ta' sorveljanza, minkejja l-fatt li hemm biżżejjed dejta tal-monitoraġġ ta' kwalità kbira disponibbli għal uħud mis-sustanzi individwali f'dawn il-gruppi (l-antibijotiċi makrolidi l-klaritromiċina u l-eritromiċina, u n-neonikotinojdi l-aċetamiprid, il-klotijanidin u t-tijakloprid). |
| --- | --- |

(9)

Għall-antibijotiku makrolidu l-ażitromiċina u għal tnejn min-neonikotinojdi, jiġifieri l-imidakloprid u t-tijametossam, għad hemm bżonn dejta tal-monitoraġġ ta' kwalità kbira addizzjonali biex tappoġġa l-valutazzjoni mmirata bbażata fuq ir-riskju kif imsemmi fl-Artikolu 16(2) tad-Direttiva 2000/60/KE. Għaldaqstant dawk is-sustanzi jenħtieġ jinżammu fil-lista ta' sorveljanza. L-antibijotiċi makrolidi u n-neonikotinojdi ġew inklużi bħala gruppi fl-ewwel lista ta' sorveljanza biex jitqies il-fatt li sustanzi bl-istess mod ta' azzjoni jista' jkollhom effetti addittivi. Dan l-argument jiġġustifika li jinżammu żewġ gruppi fil-lista ta' sorveljanza, minkejja l-fatt li hemm biżżejjed dejta tal-monitoraġġ ta' kwalità kbira disponibbli għal uħud mis-sustanzi individwali f'dawn il-gruppi (l-antibijotiċi makrolidi l-klaritromiċina u l-eritromiċina, u n-neonikotinojdi l-aċetamiprid, il-klotijanidin u t-tijakloprid).

| (10) | Tul l-2017, il-Kummissjoni ġabret ukoll dejta dwar firxa ta' sustanzi oħrajn li jistgħu jitniżżlu fil-lista ta' sorveljanza. Din qieset it-tipi differenti ta' informazzjoni rilevanti msemmija fl-Artikolu 8b(1) tad-Direttiva 2008/105/KE, u kkonsultat lil esperti mill-Istati Membri u lil gruppi tal-partijiet ikkonċernati. Meta jkun hemm dubju dwar it-tossiċità tas-sustanzi jew meta s-sensittività, l-affidabbiltà jew il-komparabbiltà tal-metodi tal-monitoraġġ disponibbli għas-sustanzi ma jkunux adegwati, jenħtieġ li dawn is-sustanzi ma jitniżżlux fil-lista ta' sorveljanza. L-insettiċida l-metaflumiżon, u l-antibijotiċi l-amoksiċillina u ċ-ċiprofloksaċina, ġew identifikati bħala kandidati xierqa. L-inklużjoni tal-amoksiċillina u taċ-ċiprofloksaċina hi konsistenti mal-Pjan ta' Azzjoni Ewropew “Saħħa Waħda” kontra r-Reżistenza għall-Antimikrobiċi (AMR) (4), li jappoġġa l-użu tal-lista ta' sorveljanza biex “jitjieb l-għarfien dwar l-okkorrenza u t-tixrid tal-antimikrobiċi fl-ambjent”. |
| --- | --- |

(10)

Tul l-2017, il-Kummissjoni ġabret ukoll dejta dwar firxa ta' sustanzi oħrajn li jistgħu jitniżżlu fil-lista ta' sorveljanza. Din qieset it-tipi differenti ta' informazzjoni rilevanti msemmija fl-Artikolu 8b(1) tad-Direttiva 2008/105/KE, u kkonsultat lil esperti mill-Istati Membri u lil gruppi tal-partijiet ikkonċernati. Meta jkun hemm dubju dwar it-tossiċità tas-sustanzi jew meta s-sensittività, l-affidabbiltà jew il-komparabbiltà tal-metodi tal-monitoraġġ disponibbli għas-sustanzi ma jkunux adegwati, jenħtieġ li dawn is-sustanzi ma jitniżżlux fil-lista ta' sorveljanza. L-insettiċida l-metaflumiżon, u l-antibijotiċi l-amoksiċillina u ċ-ċiprofloksaċina, ġew identifikati bħala kandidati xierqa. L-inklużjoni tal-amoksiċillina u taċ-ċiprofloksaċina hi konsistenti mal-Pjan ta' Azzjoni Ewropew “Saħħa Waħda” kontra r-Reżistenza għall-Antimikrobiċi (AMR) (4), li jappoġġa l-użu tal-lista ta' sorveljanza biex “jitjieb l-għarfien dwar l-okkorrenza u t-tixrid tal-antimikrobiċi fl-ambjent”.

| (11) | B'konformità mal-Artikolu 8b(1) tad-Direttiva 2008/105/KE, il-Kummissjoni identifikat xi metodi possibbli tal-analiżi għas-sustanzi proposti. Għal kull sustanza, jenħtieġ li l-limitu tad-detezzjoni tal-metodu jkun baxx mill-inqas daqs il-konċentrazzjoni mingħajr effett prevista u speċifika għas-sustanza fil-matriċi rilevanti. |
| --- | --- |

(11)

B'konformità mal-Artikolu 8b(1) tad-Direttiva 2008/105/KE, il-Kummissjoni identifikat xi metodi possibbli tal-analiżi għas-sustanzi proposti. Għal kull sustanza, jenħtieġ li l-limitu tad-detezzjoni tal-metodu jkun baxx mill-inqas daqs il-konċentrazzjoni mingħajr effett prevista u speċifika għas-sustanza fil-matriċi rilevanti.

| (12) | Waqt ir-rieżami tal-ewwel lista ta' sorveljanza, il-Kummissjoni identifikat informazzjoni ekotossikoloġika ġdida għall-antibijotiċi makrolidi l-klaritromiċina u l-ażitromiċina, għall-metjokarb, għan-neonikotinojdi l-imidakloprid, it-tijakloprid u t-tijametossam, li wasslitha biex tirrevedi l-konċentrazzjonijiet mingħajr effett previsti għal dawk is-sustanzi. Jenħtieġ li l-limiti massimi aċċettabbli tad-detezzjoni tal-metodu li huma stabbiliti fil-lista ta' sorveljanza għal dawk is-sustanzi u l-gruppi ta' sustanzi jiġu aġġornati skont dan. |
| --- | --- |

(12)

Waqt ir-rieżami tal-ewwel lista ta' sorveljanza, il-Kummissjoni identifikat informazzjoni ekotossikoloġika ġdida għall-antibijotiċi makrolidi l-klaritromiċina u l-ażitromiċina, għall-metjokarb, għan-neonikotinojdi l-imidakloprid, it-tijakloprid u t-tijametossam, li wasslitha biex tirrevedi l-konċentrazzjonijiet mingħajr effett previsti għal dawk is-sustanzi. Jenħtieġ li l-limiti massimi aċċettabbli tad-detezzjoni tal-metodu li huma stabbiliti fil-lista ta' sorveljanza għal dawk is-sustanzi u l-gruppi ta' sustanzi jiġu aġġornati skont dan.

| (13) | Il-metodi analitiċi indikati fil-lista ta' sorveljanza ma jitqisux li jinvolvu spejjeż żejda. Jekk fil-futur ikun hemm xi informazzjoni ġdida li twassal biex tonqos il-konċentrazzjoni mingħajr effett prevista għal sustanzi speċifiċi, il-limitu massimu aċċettabbli tad-detezzjoni tal-metodu jaf ikollu jitnaqqas sakemm dawk is-sustanzi jibqgħu fil-lista. |
| --- | --- |

(13)

Il-metodi analitiċi indikati fil-lista ta' sorveljanza ma jitqisux li jinvolvu spejjeż żejda. Jekk fil-futur ikun hemm xi informazzjoni ġdida li twassal biex tonqos il-konċentrazzjoni mingħajr effett prevista għal sustanzi speċifiċi, il-limitu massimu aċċettabbli tad-detezzjoni tal-metodu jaf ikollu jitnaqqas sakemm dawk is-sustanzi jibqgħu fil-lista.

| (14) | Għal raġunijiet ta' komparabbiltà, jenħtieġ isir monitoraġġ tas-sustanzi kollha fil-kampjuni sħaħ tal-ilma. |
| --- | --- |

(14)

Għal raġunijiet ta' komparabbiltà, jenħtieġ isir monitoraġġ tas-sustanzi kollha fil-kampjuni sħaħ tal-ilma.

| (15) | Jenħtieġ li titħassar id-Deċiżjoni ta' Implimentazzjoni (UE) 2015/495. |
| --- | --- |

(15)

Jenħtieġ li titħassar id-Deċiżjoni ta' Implimentazzjoni (UE) 2015/495.

| (16) | Il-miżuri previsti f'din id-Deċiżjoni huma skont l-opinjoni tal-Kumitat stabbilit bl-Artikolu 21(1) tad-Direttiva 2000/60/KE, |
| --- | --- |

(16)

Il-miżuri previsti f'din id-Deċiżjoni huma skont l-opinjoni tal-Kumitat stabbilit bl-Artikolu 21(1) tad-Direttiva 2000/60/KE,

ADOTTAT DIN ID-DEĊIŻJONI:

Artikolu 1

Il-lista ta' sorveljanza ta' sustanzi li għandhom jiġu mmonitorjati fl-Unjoni kollha msemmija fl-Artikolu 8b tad-Direttiva 2008/105/KE hi stabbilita fl-Anness ta' din id-Deċiżjoni.

Artikolu 2

Id-Deċiżjoni ta' Implimentazzjoni (UE) 2015/495 hi mħassra.

Artikolu 3

Din id-Deċiżjoni hija indirizzata lill-Istati Membri.

Magħmul fi Brussell, il-5 ta' Ġunju 2018.

Għall-Kummissjoni

Karmenu VELLA

Membru tal-Kummissjoni

---

(1)  
  ĠU L 348, 24.12.2008, p. 84

1

(2)  Id-Direttiva 2000/60/KE tal-Parlament Ewropew u tal-Kunsill tat-23 ta' Ottubru 2000 li tistabbilixxi qafas għal azzjoni Komunitarja fil-qasam tal-politika tal-ilma (ĠU L 327, 22.12.2000, p. 1).

2

(3)  Id-Deċiżjoni ta' Implimentazzjoni tal-Kummissjoni (UE) 2015/495 tal-20 ta' Marzu 2015 li tistabbilixxi lista ta' sorveljanza ta' sustanzi li għandhom jiġu mmonitorjati fl-Unjoni kollha fil-qasam tal-politika tal-ilma skont id-Direttiva 2008/105/KE tal-Parlament Ewropew u tal-Kunsill (ĠU L 78, 24.3.2015, p. 40).

3

(4)  Komunikazzjoni tal-Kummissjoni lill-Kunsill u lill-Parlament Ewropew - Pjan ta' Azzjoni Ewropew “Saħħa Waħda” kontra r-Reżistenza għall-Antimikrobiċi (AMR), COM(2017) 339 final.

4

---

ANNESS

Lista ta' sorveljanza ta' sustanzi li għandhom jiġu mmonitorjati fl-Unjoni kollha kif stabbilit fl-Artikolu 8b tad-Direttiva 2008/105/KE

| Isem is-sustanza/isem il-grupp ta' sustanzi | Numru tal-CAS (1) | Numru tal-UE (2) | Metodu analitiku indikattiv (3)
   (4) | Limitu massimu aċċettabbli tad-detezzjoni tal-metodu (ng/l) |
| --- | --- | --- | --- | --- |
| 17-Alfa-etinilestradjol (EE2) | 57-63-6 | 200-342-2 | SPE ta' volum kbir – LC-MS-MS | 0,035 |
| 17-Beta-estradjol (E2), Estron (E1) | 50-28-2,
  53-16-7 | 200-023-8 | SPE – LC-MS-MS | 0,4 |
| L-antibijotiċi makrolidi (5) | | | SPE – LC-MS-MS | 19 |
| Il-metijokarb | 2032-65-7 | 217-991-2 | SPE – LC-MS-MS
  jew GC-MS | 2 |
| In-neonikotinojdi (6) | | | SPE – LC-MS-MS | 8,3 |
| Il-metaflumiżon | 139968-49-3 | 604-167-6 | LLE – LC-MS-MS jew SPE – LC-MS-MS | 65 |
| L-amoksiċillina | 26787-78-0 | 248-003-8 | SPE – LC-MS-MS | 78 |
| Iċ-ċiprofloksaċina | 85721-33-1 | 617-751-0 | SPE – LC-MS-MS | 89 |

Isem is-sustanza/isem il-grupp ta' sustanzi

Numru tal-CAS (1)

Numru tal-UE (2)

Metodu analitiku indikattiv (3)
   (4)

Limitu massimu aċċettabbli tad-detezzjoni tal-metodu (ng/l)

17-Alfa-etinilestradjol (EE2)

57-63-6

200-342-2

SPE ta' volum kbir – LC-MS-MS

0,035

17-Beta-estradjol (E2), Estron (E1)

50-28-2,

53-16-7

200-023-8

SPE – LC-MS-MS

0,4

L-antibijotiċi makrolidi (5)

SPE – LC-MS-MS

19

Il-metijokarb

2032-65-7

217-991-2

SPE – LC-MS-MS

jew GC-MS

2

In-neonikotinojdi (6)

SPE – LC-MS-MS

8,3

Il-metaflumiżon

139968-49-3

604-167-6

LLE – LC-MS-MS jew SPE – LC-MS-MS

65

L-amoksiċillina

26787-78-0

248-003-8

SPE – LC-MS-MS

78

Iċ-ċiprofloksaċina

85721-33-1

617-751-0

SPE – LC-MS-MS

89

---

(1)  Is-Servizz tal-Astratti tal-Kimiċi

(2)  In-numru tal-Unjoni Ewropea – mhux disponibbli għas-sustanzi kollha

(3)  Biex tkun żgurata l-komparabbiltà tar-riżultati minn Stati Membri differenti, is-sustanzi kollha għandhom jiġu mmonitorjati f'kampjuni sħaħ tal-ilma.

(4)  Il-metodi tal-estrazzjoni:

LLE— estrazzjoni b'ripartizzjoni likwidu-likwidu

SPE— estrazzjoni f'fażi solida

Il-metodi analitiċi:

GC-MS— Spettrometrija tal-massa bi kromatografija gassuża

LC-MS-MS— Spettrometrija tal-massa bi kwadrupol triplu bi kromatografija likwida (tandem)

(5)  L-eritromiċina (in-numru tal-CAS 114-07-8, in-numru tal-UE 204-040-1), il-klaritromiċina (in-numru tal-CAS 81103-11-9), l-ażitromiċina (in-numru tal-CAS 83905-01-5, in-numru tal-UE 617-500-5)

(6)  L-imidakloprid (in-numru tal-CAS 105827-78-9/138261-41-3, in-numru tal-UE 428-040-8), it-tijakloprid (in-numru tal-CAS 111988-49-9), it-tijametossam (in-numru tal-CAS 153719-23-4, in-numru tal-UE 428-650-4), il-klotijanidin (in-numru tal-CAS 210880-92-5, in-numru tal-UE 433-460-1), l-aċetamiprid (in-numru tal-CAS 135410-20-7/160430-64-8)

---